Rapport: LG trækker sig fra smartphone-branchen

Ifølge en rapport fra The Korea Times, trækker LG sig fra smartphone-branchen.

LG bekræftede tidligere på året, at de med hensyn til skæbnen af deres smartphone-afdeling, ovevejede flere forskellige muligheder, herunder et salg. Det ser dog ud til at at et salg ikke kommer på tale, hvor det koreanske firma tilsyneladende har truffet beslutningen om at lukke afdelingen i stedet.

Rapporten fra The Korea Times konkluderer desuden, at LG har valgt at rokere medarbejderne i smartphone-afdelingen, til andre afdelinger inden for virksomheden, når LG trækker sig ud af smartphone-branchen.

“LG har overvejet forskellige muligheder såsom et salg, split-salg eller trække sig ud af smartphone-branchen, men de besluttede for nylig at trække sig ud af branchen.” Lyder det fra The Korea Times.

Flere branchekilder peger desuden på, at LG vil offentliggøre en officiel meddelelse på sit bestyrelsesmøde, den 5. april.

Allerede tilbage i januar dukkede der et tegn op, omkring en mulig lukning af LG’s smartphoneafdeling. LG Electronics CEO, Kwon Bong-seok, nævnte, at virksomheden gennemgik hvor de var på vej hen, med deres smartphone-afdeling.

LG’s smartphone-afdeling har ikke været rentabel i årevis nu, og tilstedeværelsen i Europa har næsten været ikke-eksisterende, de sidste par år. I Nordamerika har det dog i mellemtiden gået bedre for LG, med en placering på tredjepladsen over antallet af solgte smartphones i 2020.

LG har ikke bekræftet rapporten, så informationen skal selvfølgelig tages med et gran salt, indtil LG melder noget ud, officielt.

Opdatering d. 5 april:

LG har nu bekræftet, at de lukker deres smartphone-afdeling. Læs pressemeddelelsen her.

Læs også: Sony lancerer nye Xperia-smartphones den 14. april

Rapport: LG trækker sig fra smartphone-branchen